

**ОБЩИНСКИ СЪВЕТ БЯЛА СЛАТИНА**

**3200 Бяла Слатина, ул.“Климент Охридски” 68;**

**e-mail:** **obs@oabsl.com****obs\_bslatina@abv.bg** **www.byala-slatina.com**

**ПРОТОКОЛ № 51 / 30.05.2019 Г.**

Гласуване:

Кворум: 18

Резултат: 18 гласа “ЗА”

**Решение № 881**

**ОТНОСНО:** Отчет за дейността на Общински съвет Бяла Слатина и неговите комисии за периода 11.11.2018 година до 10.05.2019 година.

**ОБЩИНСКИ СЪВЕТ БЯЛА СЛАТИНА**

 Във връзка с чл. 27, ал. 6 от ЗМСМА и чл. 16, ал. 1, т. 16 ПОДОСНКВОА,

**РЕШИ:**

Приема Отчета за дейността на Общински съвет Бяла Слатина и неговите комисии за периода 11.11.2018 година до 10.05.2019 година.

Гласуване:

Кворум: 18

Резултат: 18 гласа “ЗА”

**Решение № 882**

**ОТНОСНО:**  Отчет на Кмета изпълнение актовете на Общинския съвет за периода 11.11.2018 година до 10.05.2019 година.

**ОБЩИНСКИ СЪВЕТ БЯЛА СЛАТИНА**

На основание чл. 21, ал. 1, т. 24, във връзка с чл. 44, ал. 1, т. 7 от ЗМСМА и чл. 120, ал. 1 от ПОДОСНКВОА,

**РЕШИ:**

Приема Отчета на кмета на общината за изпълнение на решенията на Общинския съвет за периода 11.11.2018 година до 10.05.2019 година.

Гласуване:

Кворум: 18

Резултат: 17 гласа “ЗА” и 1 глас „ВЪЗДЪРЖАЛ СЕ“

**Решение № 883**

**ОТНОСНО:** Изменение в Наредба № 8 за управление на отпадъците на територията на община Бяла Слатина.

**Мотиви:** Получена е жалба с вх.рег. № 2600 – 267 / 08.05.19 г. от „РЕЙСЪР АУТО“ ЕООД, ЕИК 201327590, представлявано от Юрий Сидоров, управител и действащо чрез пълномощника си адв. Юлиян … Дацев – адвокат от Софийска адвокатска колегия.

В разпоредбата на Чл. 45, ал. 1 от наредбата е прието, че „(1) Дейностите по събиране, транспортиране, съхраняване и третиране на ИУМПС се извършват от лица, притежаващи разрешение, издадено по реда на ЗУО“. Съгласно чл. 35, ал. 2, т. 3, от ЗУО, „Разрешение не се изисква за:……….3. ……….. излезли от употреба моторни превозни средства (ИУМПС)…..“

Оспорената разпоредба е в противоречие с материалноправните норми на нормативен акт от по-висока степен и поради тази причина следва да бъде отменена.

**ОБЩИНСКИ СЪВЕТ БЯЛА СЛАТИНА**

 На основание Докладна от Кмета на общината с изх. № 2600-267-1/10.05.2019, чл. 21, ал. 2, във връзка с чл. 17, ал. 1, т. 6 и т. 8, чл. 20 и чл. 21, ал. 1, т. 23 от ЗМСМА и чл. 5, ал. 1, т. 22 и чл. 5, ал. 2 от ПОДОСНКВОА,

**Р Е Ш И :**

**I**. Изменя Наредба № 8 за управление на отпадъците на територията на община Бяла Слатина, както следва

1. Изменя Чл. 45, ал. 1 и тя добива вида: „Дейностите по събиране, транспортиране, съхраняване и третиране на ИУМПС се извършват от лица, притежаващи регистрация, издадена по реда на ЗУО“

**II**. Настоящото изменение влиза в сила в деня на влизане в сила на настоящето Решение.

Поименно гласуване:

Кворум: 18

Резултат: 18 гласа „ЗА“

**Решение № 884**

**ОТНОСНО:** Актуализация на Годишната програма за управление и разпореждане с имотите – общинска собственост в Община Бяла Слатина.

**Мотиви:** Депозирано заявление в Общинска администрация Бяла Слатина за закупуване на недвижим имот общинска собственост и възникнала необходимост от разпореждане с него.

**ОБЩИНСКИ СЪВЕТ БЯЛА СЛАТИНА**

На основание чл. 8, ал. 9 от ЗОС, Докладна от Кмета на общината с изх. № 6101-61/21.05.2019 г. и чл. 21, ал. 2 от ЗМСМА, във връзка с чл. 21, ал. 1, т. 8 и т. 23 от ЗМСМА и чл. 5, ал. 1, т. 7 и т. 22 и чл. 5, ал. 2 от ПОДОСНКВОА,

**Р Е Ш И :**

Изменя Програмата за управление и разпореждане с имотите – общинска собственост в Община Бяла Слатина през 2019 г., както следва:

1. Добавя към раздел Б. ***Имоти, които Община БЯЛА СЛАТИНА има намерение да продаде:***

|  |  |
| --- | --- |
| 56. | Застроен поземлен имот представляващ дворно място, с кад. № 278, УПИ Х, в кв. 113, с площ 960 кв.м. по действащия РП на с. Търнава, община Бяла Слатина, област Враца, намиращ се на ул. „Гоце Делчев“ № 1, актуван с АЧОС № 3214 / 21.03.2019 г. |

Гласуване:

Кворум: 18

Резултат: 18 гласа „ЗА“

**Решение № 885**

**ОТНОСНО:** Отчет на „МБАЛ - Бяла Слатина“ ЕООД за паричните потоци, счетоводен баланс, ОПР, справка за дълготрайни активи и обяснителна записка към тях първото тримесечие на 2019 г.

**ОБЩИНСКИ СЪВЕТ БЯЛА СЛАТИНА**

На основание писмо от управителя на „МБАЛ – Бяла Слатина“ ЕООД с вх. № 2600-282/17.05.2019 г. и във връзка с чл. 5 от Договора за управление на „МБАЛ – Бяла Слатина“ ЕООД и чл. 21, ал. 1, т. 23 от ЗМСМА и чл. 5, ал. 1, т. 22 от ПОДОСНКВОА,

**РЕШИ:**

Приема за сведение отчет за паричните потоци, счетоводен баланс, ОПР, справка за дълготрайни активи и обяснителна записка към тях първото тримесечие на 2019 г. на „МБАЛ - Бяла Слатина“ ЕООД.

Гласуване:

Кворум: 18

Резултат: 18 гласа „ЗА“

**Решение № 886**

**ОТНОСНО:** Отчет на „МЦ-І – Бяла Слатина” ЕООД за паричните потоци, справка за дълготрайни активи и обяснителна записка към тях първото тримесечие на 2019 г.

**ОБЩИНСКИ СЪВЕТ БЯЛА СЛАТИНА**

На основание писмо от управителя на „МЦ-І – Бяла Слатина” ЕООД с вх. № 2600-281 / 17.05.2019 г. и във връзка с чл. 7 от Договора за управление на „МЦ-І Бяла Слатина“ ЕООД и чл. 21, ал. 1, т. 23 от ЗМСМА и чл. 5, ал. 1, т. 22 от ПОДОСНКВОА,

**РЕШИ:**

Приема за сведение отчет за паричните потоци, справка за дълготрайни активи и обяснителна записка към тях първото тримесечие на 2019 г. на „МЦ-І – Бяла Слатина” ЕООД.

Поименно гласуване:

Кворум: 18

Резултат: 18 гласа “ЗА”

**Решение № 887**

**ОТНОСНО:** Актуализация на капиталовата програма на Община Бяла Слатина за 2019 г.

**Мотиви:** 1. На територията на Община Бяла Слатина има изградени няколко спортни площадки, които се ползват активно от населението, но няма изградени закрити спортни зали в които да се осигури целогодишно провеждане на спортни мероприятия и тренировки на спортните клубове на територията на общината. Във връзка с това, общината ще търси финансиране за изграждането на такива спортни съоръжения. Целесъобразно е да бъдат направени пред проектни разходи за проектиране на две спортни зали, които да бъдат изградени на територията общината, като намеренията са едната спортна зала да е в двора на бивше училище по облекло, а другата в двора на ОУ „Христо Ботев“ с. Търнава, където е започнало изграждането на физкултурен салон и за него ще е необходимо обследване и препроектиране. Общината е получила оферти от проектант, като е посочена цена за проектиране на всяка от сградите от 12 000 лв.

1. В капиталовата програма за 2019 г. е включено „Закупуване на грейдер втора употреба на ОП „Чистота и строителство“ гр. Бяла Слатина“, като за него първоначално са определени 80 000 лв. След проведена процедура за избор на доставчик, цената на която е доставен грейдера е 49 100 лв. С решение на общинския съвет № 874 от 25.04.2019 г. - 5000 лв. от свободните средства от този обект бяха пренасочени за закупуване на две ремаркета втора употреба, а с останалите свободните средства може да се финансира проектирането на двете спортни зали, което ще е в размер на 24 000 лв.

**ОБЩИНСКИ СЪВЕТ БЯЛА СЛАТИНА**

На основание чл. 124, ал. 2, ал. 3 и ал. 4 от Закона за публичните финанси, чл. 21, ал. 2 от ЗМСМА, Наредба № 10 на Общински съвет Бяла Слатина за условията и реда за съставяне на тригодишната бюджетна прогноза за местните дейности и за съставяне, приемане, изпълнение и отчитане на бюджета на община Бяла Слатина, докладна от кмета на общината с изх. № 6101-60 / 17.05.19 г., във връзка с чл. 21, ал. 1, т. 6 и т. 23 от ЗМСМА и чл. 5, ал. 1, т. 5 и т. 22 и чл. 5, ал. 2 от ПОДОСНКВОА,

**Р Е Ш И :**

**Одобрява:**

1. **Актуализация на капиталовата програма за 2019 г.**

**А. Разрешава променяна в следния обект в разчета за капиталови разходи на Община Бяла Слатина за 2019 г.:**

**1. ОБЕКТ „Закупуване на грейдер втора употреба на ОП „Чистота и строителство“ гр. Бяла Слатина“.**

§§52-04 „Придобиване на транспортни средства“;

Функция: „Жилищно строителство, благоустройство, комунално стопанство и опазване на околната среда“;

Дейност: „Изграждане, ремонт и поддръжка на улична мрежа“.

Било: 75 000,00 лв. /ЦСК/ Става: 51 000,00 лв. /ЦСК/

Средствата се прехвърлят за ППР за обект „Изграждане на спортна зала, част от комплекс за образование, находища се в ПИ 07702.501.3467, с административен адрес: ул. „Панайот Волов“ № 2, гр. Бяла Слатина“ - 12 000 лв. и ППР за обект „Пристройка за физкултурен салон и санитарен възел на ОУ „Христо Ботев“, с. Търнава, община Бяла Слатина“ – 12 000 лв., функция „Почивно дело, култура, религиозни дейности“ дейност: „Спортни бази и спорт за всички“; § 52-02 „Придобиване на сгради“ - 24 000 лв.

**Б. Разрешава добавянето на нов обект в разчета за капиталови разходи на Община Бяла Слатина за 2019 г.:**

1. **ППР за обект „Изграждане на спортна зала, част от комплекс за образование, находища се в ПИ 07702.501.3467, с административен адрес: ул. „Панайот Волов“ № 2, гр. Бяла Слатина“.**

§§52-02 „Придобиване на сгради“;

Функция: „Почивно дело, култура, религиозни дейности“;

Дейност: „Спортни бази и спорт за всички“.

 Било: 0,00 лв. Става: 12 000,00 лв. /ЦСК/

Източник на средства: Средствата се прехвърлят от обект „Закупуване на грейдер втора употреба на ОП „Чистота и строителство“ гр. Бяла Слатина“, дейност: „Изграждане, ремонт и поддръжка на улична мрежа“ § 52-04 -12 000,00 лв.

1. **ППР за обект „Пристройка за физкултурен салон и санитарен възел на ОУ „Христо Ботев“, с. Търнава, община Бяла Слатина“.**

§§52-02 „Придобиване на сгради“;

Функция: „Почивно дело, култура, религиозни дейности“;

Дейност: „Спортни бази и спорт за всички“.

 Било: 0,00 лв. Става: 12 000,00 лв. /ЦСК/

Източник на средства: Средствата се прехвърлят от обект „Закупуване на грейдер втора употреба на ОП „Чистота и строителство“ гр. Бяла Слатина“, дейност: „Изграждане, ремонт и поддръжка на улична мрежа“ § 52-04 -12 000,00 лв.

1. **Разрешава промени в разчета за капиталови разходи за 2019 г. финансирани със целева субсидия за капиталови разходи и преходен остатък, съгласно Приложение № 1**

|  |
| --- |
| **С П И С Ъ К** |
| ПРИЛОЖЕНИЕ № 1 КЪМ РЕШЕНИЕ № 887, ВЗЕТО НА ЗАСЕДАНИЕ НА ОБЩИНСКИ СЪВЕТ – БЯЛА СЛАТИНА НА 30.05.2019 Г., ПРОТОКОЛ № 51. |
| НА ОБЕКТИТЕ, ВКЛЮЧЕНИ В КАПИТАЛОВАТА ПРОГРАМА НА ОБЩИНА БЯЛА СЛАТИНА ЗА 2019 Г., РАЗХОДИ И ОТ ПРЕХОДЕН ОСТАТЪК ОТ 2018 Г., И НАПРАВЕНИ ПРОМЕНИ ПО ТЯХ  |
| ФИНАНСИРАНИ СЪС СРЕДСТВА ОТ ЦЕЛЕВАТА СУБСИДИЯ ЗА КАПИТАЛОВИ  |
|  |  |  |  |  |  |  |  |
| **№ ПО РЕД** | **НАИМЕНОВАНИЕ** | **ЦЕЛЕВА СУБСИДИЯ ЗА КР** | **ОСТАТЪК ОТ ЦЕЛЕВА СУБСИДИЯ** | **ПРЕХОДЕН ОСТАТЪК 2018 Г.** | **ОСТАТЪК ОТ ПРЕХОДЕН ОСТАТЪК** |
| **1** | **2** | **3** | **4** | **5** | **6** |
|  |  | **Било** | **Става** |  | **Било** | **Става** |  |
| 1 | Прилагане на мерки за енергийна ефективност в административна сграда на Община Бяла Слатина" по НДЕФ |   |   | 0 | 267988 | 267988 |   |
| 2 | Вътрешно преустройство на втория етаж на МБАЛ - Бяла Слатина в УПИ I, кв. 4 гр. Бяла Слатина | 2692 | 2692 | 0 | 308 | 308 |   |
| 3 | Вътрешно преустройство на трети етаж на МБАЛ - Бяла Слатина в УПИ I, кв. 4 гр. Бяла Слатина | 118466 | 118466 | 0 |   |   |   |
| 4 | Закупуване на грейдер втора употреба на ОП "Чистота и строителство" гр. Бяла Слатина | 80000 | 51000 |   |   |   |   |
| 5 | Изграждане на учатъци от канал. Клонове по ул. Тимок и ул. Бачо Киро гр. Бяла Слатина | 2382 | 2382 |   |  |  |   |
| 6 | Довършване на канал. клонове от мрежата на гр. Бяла Слатина с цел подобряване работата на пречиствателна станция за отпадни води и реконстрикция на съпътстващ водопровод гр. Бяла Слатина, гр. Бяла Слатина“ | 1698 | 1698 | 0 | 9802 | 9802 | 0 |
| 7 | Закриване и рекултивация на общинско сметище за битови отпадъци на община Бяла Слатина | 16800 | 16800 |   |   |   |   |
| 8 | Цифров модел кадасър и регулация с. Търнава, общ. Бяла Слатина | 6870 | 6870 |   |   |   |   |
| 9 | Цифров модел кадасър и регулация с. Галиче, общ. Бяла Слатина | 7870 | 7870 |   |   |   |   |
| 10 | Капиталов трансфер Вътрешно преустройство на трети етаж от МБАЛ- Бяла Слатина в УПИ I, кв. 4, гр. Бяла Слатина | 34660 | 34660 |   |   |   |   |
| 11 | Общ устройствен план общ. Бяла Слатина |   |   |   | 63000 | 63000 |   |
| 12 | „Две ремаркета втора употреба за нуждите на ОП „Чистота и строителство“. | 0 | 5000 |   |   |   |   |
| 13 | Климатик за партера на общинска администрация гр. Бяла Слатина |   |   |   | 378 | 378 |   |
| 14 | Компютър за Център за обществе-на подкрепа гр. Бяла Слатина |   |   |   | 700 | 700 |   |
| 15 | Пелетен котел и горелка за дома за стари хора с. Попица, общ. Бяла Слатина |   |   |   | 20000 | 20000 |   |
| 16 | 5 броя бойлери за дома за стари хора с. Попица, общ. Бяла Слатина |   |   |   | 6500 | 6500 |   |
| 17 | Автомобил за дома за стари хора с. Попица, общ. Бяла Слатина |   |   |   | 12500 | 12500 |   |
| 18 | „Детска площадка със съоръжения за игра в ДЯ „Здравец“ |   |   |   | 0 | 10000 |   |
| 19 | закупуване на два броя нови трактори за ОП "Чистота и строитество" гр. Бяла Слатина | 72802 | 72802 |   | 27198 | 27198 |   |
| 20 | Погасяване на заем за проект "Интегриран проект за водния цикъл на гр.Бяла Слатина" за собствено участие | 207360 | 207360 |   |   |   |   |
| 21 |  ППР за обект „Изграждане на спортна зала, част от комплекс за образование, находища се в ПИ 07702.501.3467, с административен адрес: ул. Панайот Волов № 2, гр. Бяла Слатина“ . | 0 | 12000 |   |   |   |   |
| 22 | ППР за обект „Пристройка за физкултурен салон и санитарен възел на ОУ „Христо Ботев“, с. Търнава, община Бяла Слатина“. | 0 | 12000 |   |   |   |   |
|   | общо | 551600 | 551600 | 0 | 408374 | 418374 | 0 |

Поименно гласуване:

Кворум: 18

Резултат: 18 гласа “ЗА”

**Решение № 888**

**ОТНОСНО:** Продажба на имот, частна общинска собственост представляващ, застроен поземлен имот кад. № 278, УПИ Х, в кв. 113 по действащия РП на с. Търнава, община Бяла Слатина, област Враца.

**Мотиви:** Постъпило е заявление с вх. № 9400-694 / 22.04.2019 г. от ………, с което същата заявява искането си за закупуване на имот частна общинска собственост, а именно застроен поземлен имот, представляващ дворно място, с кад. № 278, УПИ Х, в кв. 113, с площ 960 кв.м. по действащия РП на с. Търнава, община Бяла Слатина, област Враца, намиращ се на ул. ул. „Гоце Делчев“ № 1, актуван с АЧОС № 3214 / 21.03.2019 г. и вписан в службата по вписванията.

Целесъобразно е, при наличието на интерес от потенциален купувач, имотът да бъде продаден по пазарна цена, определена от лицензиран оценител не по-ниска от данъчната оценка и приета от Общински съвет Бяла Слатина.

**ОБЩИНСКИ СЪВЕТ БЯЛА СЛАТИНА**

На основание Докладна от Кмета на общината с изх. № 9400-694-1 / 21.05.2019 г., чл. 35, ал. 1, чл. 41, ал. 2 от ЗОС, чл. 72, ал. 1, т. 1 от Наредба № 6 за придобиване, управление и разпореждане с общинско имущество и чл. 21, ал. 1, т. 2 от ЗМСМА, във връзка с чл. 21, ал. 1, т. 8 и т. 23 от ЗМСМА и чл. 5, ал. 1, т. 7 и т. 22 и чл. 5, ал. 2 от ПОДОСНКВОА,

**Р Е Ш И :**

1. Дава съгласието си да се продаде недвижим имот – частна общинска собственост, а именно застроен поземлен имот представляващ дворно място, с кад. № 278, УПИ Х, в кв. 113, с площ 960 кв.м. по действащия РП на с. Търнава, община Бяла Слатина, област Враца, намиращ се на ул. ул. „Гоце Делчев“ № 1, актуван с АЧОС № 3214 / 21.03.2019 г. и вписан в службата по вписванията.

2. Одобрява пазарната оценка за застроен поземлен имот с кад. № 278, УПИ Х, в кв. 113 по действащия РП на с. Търнава в размер на 4100,00 лв. /четири хиляди и сто лева/ с включен ДДС, изготвена от лицензиран оценител. Данъчната оценка на имота възлиза на 3178,60 лв. /три хиляди сто седемдесет и осем лева и шестдесет стотинки/, съгласно Удостоверение изх. № 5602026411 / 09.05.2019г.

- размерът на дължимия от участниците депозит възлиза на 10 % от стойността на имота, изчислен по начална цена и е в размер на 410,00 лв. с включен ДДС.

- при явното наддаване в процедурата на търга, стъпката за наддаване се определя на 1 % от началната тръжна цена и възлиза на 41,00 лв. с включен ДДС.

3. Възлага на Кмета на Община Бяла Слатина провеждането на публично оповестен търг с явно наддаване за продажба на подробно описания по - горе недвижим имот по реда на Наредба № 6 на Общински съвет Бяла Слатина за придобиване, управление и разпореждане с общинско имущество.

4. На основание чл. 73, ал. 1 от Наредба № 6 на Общински съвет Бяла Слатина, хонорарът на лицензирания оценител за изготвената експертна оценка, който е в размер на 96.00 (деветдесет и шест лева) с включен ДДС да бъде за сметка на купувача.

5. Възлага на Кмета на Община Бяла Слатина последващите съгласно закона действия.

Поименно гласуване:

Кворум: 19

Резултат: 18 гласа “ЗА”

ЗАБЕЛЕЖКА: Цветелина Късльовска не гласува – подала заявление за конфликт на интереси

**Решение № 889**

**ОТНОСНО:** Предоставяне на временен безлихвен заем от бюджета на община Бяла Слатина на Народно читалище „Напредък 1898“ - с. Търнава за разплащане на договорите с изпълнителите по проект „Подобряване на културната инфраструктура в НЧ „Напредък 1898“ - с. Търнава, община Бяла Слатина, област Враца“

**Мотиви:** Народно читалище „Напредък 1898“ - с. Търнава има сключен договор с Държавен фонд „Земеделие” за изпълнение на проект „Подобряване на културната инфраструктура в НЧ „Напредък 1898“ - с. Търнава, община Бяла Слатина, област Враца“, финансиран от Програмата за развитие на селските райони 2014-2020 г.

При спазване на изискванията на Наредба № 12от 25 юли 2016 г., на Министерството на земеделието и храните за условията и реда за предоставяне на безвъзмездна финансова помощ по мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., бяха избрани изпълнители чрез процедура за възлагане на обществена поръчка за изпълнение на инвестиционния проект в съответствие на Закона за обществените поръчки и свързаните с него подзаконови нормативни актове и се сключиха следните договори: договор за изпълнение на строително – монтажни работи за реализиране на инфраструктурния проект, договор за строителен надзор, договор за авторски надзор и договор за предоставяне на консултантски услуги за управлението на проекта.

В хода на изпълнение на проекта на 03.04.2019 г. бе депозирана заявка за авансово плащане в размер на **191 515.33** лв. в ДФ „Земеделие“ – Разплащателна агенция, гр. Плевен, която беше одобрена и през месец май по сметката на читалището постъпи горецитираната сума, представляваща авансово плащане в размер на 50% от одобрената финансова помощ по Договор № 06/07/2/0/00905 от 02.11.2017 г.

С постъпилата сума от ДФ „Земеделие“ ще се разплатят авансовите плащания към изпълнителите в размер на 50%. Поради факта, че на външните изпълнители за проектиране и консултантски услуги за изготвяне на заявление за кандидатстване трябва да се изплати цялата сума по сключените договори, а преведената сума от ДФ Земеделие не е достатъчна за покриване на плащанията по сключените договори, следва да бъде одобрен временен безлихвен заем от бюджета на Община Бяла Слатина в размер **10 465,21 лв.** за разплащане на договорите с изпълнителите за проектиране и консултантски услуги за изготвяне на заявление за кандидатстване. Този заем ще бъде възстановен на Община Бяла Слатина след постъпване на окончателно плащане от ДФ „Земеделие“ към НЧ „Напредък 1898“ - с. Търнава, което ще се осъществи до края на настоящата бюджетна година.

**ОБЩИНСКИ СЪВЕТ БЯЛА СЛАТИНА**

На основание чл. 104, ал. 1, т. 5 от Закона за публичните финанси, Докладна от Кмета на общината с изх. № 6101-63 / 22.05.2019 г и чл. 21, ал. 1, т. 2 от ЗМСМА, във връзка с чл. 21, ал. 1, т. 10 и т. 23 от ЗМСМА и чл. 5, ал. 1, т. 9 и т. 22 и чл. 5, ал. 2 от ПОДОСНКВОА,

**Р Е Ш И :**

1. Одобрява предоставянето на временен безлихвен заем в размер до **10 465,21 лв.** /десет хиляди четиристотин шестдесет и пет лв. и 21 ст./ от Община Бяла Слатина на НЧ „Напредък 1898“ - с. Търнава за разплащане по сключените договори с външни изпълнители по проект „Подобряване на културната инфраструктура в НЧ „Напредък 1898“ - с. Търнава, община Бяла Слатина, област Враца“, финансиран по Договор № 06/07/2/0/00905 за отпускане на безвъзмездна финансова помощ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от Мярка 7 „Основни услуги и обновяване на селата в селските райони“ на Програмата за развитие на селските райони за периода 2014 – 2020 г., съфинансирана от Европейския земеделски фонд за развитие на селските райони.
2. Срокът за възстановяване на временния безлихвен заем е след постъпване на окончателно плащане към НЧ „Напредък 1898“ - с. Търнава от Държавен фонд „Земеделие“, но не по-късно от 31.12.2019 г.
3. В случай, че в срока по т. 2 не е постъпило плащане на средствата от ДФ „Земеделие” - РА, същият може да бъде удължен с ново решение на Общински съвет Бяла Слатина.